《毒舌大狀》成為今晚(14日)金像獎最佳電影,黃子華聯同團隊到後台受訪,黃子華說:「 攞到呢個獎好圓滿,代表台前幕後曾經付出努力得到肯定,對我都好重要,證明票房好,都可以係好電影,畀我知道以後拍電影方向。」
談到黃子華失落影帝,他說:「預咗冇,但好緊張,去到後來一個都冇,就好想攞,將個獎轉送畀導演,𠵱家有個好結果代表到團隊,整個頒獎過程戲劇性大,而且我年紀大,就容易激動。」
提到他近年拍電影成績理想,是事業巔峰,他說:「我要澄清一下,我有20年冇拍過電影,只是近6年拍咗4部電影,拍戲數量比何啟華同任何一個演員少,我當自己係新演員,所以未來前途無可限量。」
余香凝憑《白日之下》首奪金像獎最佳女主角,她說:「台上忘記多謝導演,要用獎敲自己個頭,要多謝他100次都不夠,當初是他打電話給我,問我還想不想演戲,來不來試鏡,因為好多人覺得女演員結婚後,未必想再做幕前,多謝他邀請和信任我,覺得我適合才攞到獎。」
余香凝大讚新生代演員都做得好好,而自己幸運演到這個角色才攞獎,鼓勵新生代繼續努力。笑問她會否生仔慶祝?她表示有兩個小孩已滿足,加上生活忙碌,想先吃東西享受,她特別多謝老公:「佢都要做嘢,放工後幫手湊女,食飯後幫我背對白,多謝佢喺我身邊。」
余香凝又多謝媽媽鼓勵,給予正能量:「做呢行有高低起伏,外界好多聲音,會有情緒,媽媽經常說,冇乜嘢過唔到,過到就叻女。」
鄭保瑞憑《命案》首奪最佳導演獎,他說:「 拍呢部戲是疫情嘅時候,老闆叫拍呢部戲,就好單純去拍,拍得唔容易,很有無力感,一步步行過嚟,估唔到帶我上嚟攞獎,希望自己以後拍戲,保持住單純、不計算,享受電影帶來的一切。」